Altishofen

Autishofe (amtlech Altishofen) esch e politeschi Gmeind im Wahlkreis Willisou vom Kanton Lozärn, Schwiiz. Geografi Autishofe liid am Wauwilermoos. Vo dr Gmeindsflechi send 51 % Landwirtschaftlechi Flechi, 38,5 % Waud, 10,1 % Sidligsflechi ond 0,3 % süschtigi Flechi. Nachbergmeinde vo Autishofe send Nebike im Oschte, Schööz, Zell ond Fischbach im Süde, Grossdietu ond Autbüre im Weschte, Räide im Nordweschte ond Dammersöue im Nordoschte. Gschicht Autishofe esch zom erschte Mau gnamsed worde 1184/90 aus de Alteloshovin ond de Altiloshovin (1190 Alteloshoven). Uf en 1. Jänner hed Äbersecke met Autishofe fusioniert. Bevölkerig Quälle: Bundesamt für Statistik 2005 Dr Uusländeraateil esch 2010 bi 13,8 % gläge. Religion 75 % vo dr Iiwooner send im Jahr 2000 römisch-katholisch gsii, 7,8 % evangelisch-reformiert. Politik Bi dr Nationauraatswahle 2015 hät s das Ergebnis gää: BDP 1,0 %, CVP 52,0 %, FDP 14,0 %, GLP 2,1 %, GP 5,0 %, SP 5,5 %, SVP 17,1 %, Süschtigi 3,2 %. Dr Gmeindspräsident vo Autishofe vor dr Fusion esch dr Urs Kaufmann gsi. Uf e 1. Jänner 2020 esch dr ehmolig Gmeindspräsident vo Äbersecke, dr Thomas Roos, Gmeindspräsident vo dr Fusionsgmeind Autishofe worde. Wirtschaft D Arbetslosigkeit esch im Jahr 2011 bi 2 % gläge. Sprach ond Dialäkt Bi dr Volkszellig 2000 hend vo dr 1279 Iiwohner 90,4 % Dütsch aus Houptsprach aagää, 0,1 % Französisch, 0,2 % Italienisch ond 9,3 % anderi Sprache. Z Autishofe redt me s hochalemannisch Lozärntütsch. Bouwärch s Schloss Autishofe (1571) s Gredhuus (1473) d Chornschütti (1671) d Chile St. Martin (1771) Biuder Weblink www.altishofen.ch August Bickel: Altishofen. In: Historisches Lexikon vo dr Schwiiz. Fuessnote